CELEX: 32020R0778
Language: ro
Date: 2020-06-12 00:00:00
Title: Regulamentul de punere în aplicare (UE) 2020/778 al Comisiei din 12 iunie 2020 de modificare a Regulamentului de punere în aplicare (UE) 2019/773 în ceea ce privește datele de aplicare ca urmare a prelungirii termenului de transpunere a Directivei (UE) 2016/797 a Parlamentului European și a Consiliului (Text cu relevanță pentru SEE)

15.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 188/4
               
            
         REGULAMENTUL DE PUNERE ÎN APLICARE (UE) 2020/778 AL COMISIEI
         din 12 iunie 2020
         de modificare a Regulamentului de punere în aplicare (UE) 2019/773 în ceea ce privește datele de aplicare ca urmare a prelungirii termenului de transpunere a Directivei (UE) 2016/797 a Parlamentului European și a Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (1), în special articolul 5 alineatul (11),
         întrucât:
         
                     (1)
                  
                  
                     Directiva (UE) 2016/797 a fost modificată prin Directiva (UE) 2020/700 (2) pentru a acorda statelor membre posibilitatea de a prelungi termenul privind intrarea în vigoare a actelor cu putere de lege și a actelor administrative naționale necesare pentru a se conforma dispozițiilor prevăzute la articolul 57 alineatul (1) din Directiva (UE) 2016/797.
                  
               
                     (2)
                  
                  
                     În ceea ce privește statele membre care au notificat Agenției Uniunii Europene pentru Căile Ferate („agenția”) și Comisiei intenția lor de a prelungi perioada de transpunere a Directivei (UE) 2016/797 în conformitate cu articolul 57 alineatul (2a) din directiva respectivă, aplicarea anumitor dispoziții din Regulamentul de punere în aplicare (UE) 2019/773 al Comisiei (3) trebuie amânată până la 31 octombrie 2020.
                  
               
                     (3)
                  
                  
                     Din cauza măsurilor luate ca urmare a pandemiei de COVID-19, activitățile legate de eliminarea normelor naționale privind semnalizarea de fine de tren a unui tren de marfă nu au putut fi efectuate conform planului. Statele membre trebuie să dispună de trei luni suplimentare pentru a transmite Comisiei rapoarte cu privire la utilizarea plăcilor reflectorizante menționate la punctul 4.2.2.1.3.2 din anexa la Regulamentul de punere în aplicare (UE) 2019/773. Termenul-limită pentru reexaminarea specificațiilor în vederea armonizării cerințelor privind semnalizarea de fine de tren a unui tren de marfă la nivelul întregii Uniuni trebuie adaptat în consecință.
                  
               
                     (4)
                  
                  
                     Prin urmare, este necesar ca Regulamentul de punere în aplicare (UE) 2019/773 să fie modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul comitetului menționat la articolul 51 alineatul (1) din Directiva (UE) 2016/797.
                  
               
                     (6)
                  
                  
                     Pentru a se garanta eficacitatea măsurilor stabilite în prezentul regulament, acesta trebuie să intre în vigoare în ziua următoare datei publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2019/773 se modifică după cum urmează:
            
                        1.
                     
                     
                        La articolul 6, al cincilea paragraf se înlocuiește cu următorul text:
                        „Secțiunea 4.2.2.5 și apendicele D1 la anexa la prezentul regulament se aplică de la 16 iunie 2020 în statele membre care au transmis agenției și Comisiei o notificare în conformitate cu articolul 57 alineatul (2) din Directiva (UE) 2016/797, dar nu au transmis agenției și Comisiei o notificare în conformitate cu articolul 57 alineatul (2a) din Directiva (UE) 2016/797.
                        Secțiunea 4.2.2.5 și apendicele D1 la anexa la prezentul regulament se aplică de la 31 octombrie 2020 în statele membre care au transmis agenției și Comisiei o notificare în conformitate cu articolul 57 alineatul (2a) din Directiva (UE) 2016/797.”
                     
                  
                        2.
                     
                     
                        La punctul 4.2.2.1.3.2 din anexă, în paragraful de după „Rapoarte:”, data „30 septembrie 2020” se înlocuiește cu „31 decembrie 2020”.
                     
                  
                        3.
                     
                     
                        La punctul 4.2.2.1.3.2 din anexă, în paragraful de după „Eliminarea treptată:”, data „31 martie 2021” se înlocuiește cu „30 iunie 2021”.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 iunie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 138, 26.5.2016, p. 44.
         
            (2)  Directiva (UE) 2020/700 a Parlamentului European și a Consiliului din 25 mai 2020 de modificare a Directivelor (UE) 2016/797 și (UE) 2016/798 în ceea ce privește prelungirea perioadelor lor de transpunere (JO L 165, 27.5.2020, p. 27).
         
            (3)  Regulamentul de punere în aplicare (UE) 2019/773 al Comisiei din 16 mai 2019 privind specificația tehnică de interoperabilitate referitoare la subsistemul „exploatare și gestionarea traficului” al sistemului feroviar din Uniunea Europeană și de abrogare a Deciziei 2012/757/UE (JO L 139I, 27.5.2019, p. 5).